၁၉၈၅ ခုနှစ်တွင် စဝ်ကွဏ်းဆင်( ခေါ်) မိုးဟိန်း ဦးဆောင်သည့် ရှမ်းတော်လှန်ရေး ကောင်စီနှင့် ပူးပေါင်းပြီး ရှမ်းပြည်နယ် အရှေ့ပိုင်းတစ်ခွင်နှင့် ရှမ်း - ကယား နယ်စပ် အထိ ထိန်းချုပ်လာနိုင်ခဲ့သည်။ ထိုနောက် အမ်တီအေ ခေါ် မုန်တိုင်းတပ်မတော် (Mong Tai Army/MTA) ကို ဖွဲ့စည်းခဲ့ပြီး ထိုင်း - မြန်မာ - လော နယ်စပ် ရှိ ရွှေတြိဂံဒေသတွင် ဘိန်းဖြူ အမြောက်အမြား ထုတ်လုပ်ခဲ့သဖြင့် ဘိန်းဘုရင်ဘွဲ့ဖြင့် ထင်ရှား လာခဲ့သည်။